ai4bharat/Pralekha huggingface dataset:
எரிசக்தி அமைச்சகம்
மின்சாரம் மற்றும் புதுப்பிக்கத்தக்க எரிசக்தி துறைக்கு சோதனை அடிப்படையிலான உற்பத்தி மண்டலத்தை அமைப்பதற்கு விண்ணப்பங்கள் வரவேற்பு
மின்சாரம் மற்றும் புதுப்பிக்கத்தக்க எரிசக்தி துறைக்கு சோதனை அடிப்படையில் உற்பத்தி மண்டலத்தை அமைப்பதற்கு விருப்பத்தை தெரிவிக்குமாறு சம்மந்தப்பட்ட நிறுவனங்களுக்கு மின்துறை அமைச்சகம் கோரிக்கை விடுத்துள்ளது.
ஐந்தாண்டுகளுக்கு 400 கோடி ரூபாய் மதிப்பீட்டில், சோதனை அடிப்படையில் மின்சாரம் மற்றும் புதுப்பிக்கத்தக்க துறைக்கான உற்பத்தி மண்டலத்தை அமைப்பதற்கான திட்டத்தை செயல்படுத்துவதற்கான ஆணைகளை மின்துறை அமைச்சகம் ஏற்கனவே வெளியிட்டுள்ளது.
மத்திய அரசின் திட்டமான இத்திட்டத்தின் காலம் 2022-23-ம் நிதியாண்டு முதல் 2026-27-ம் நிதியாண்டு வரை ஐந்து ஆண்டுகள் ஆகும். நிறுவனங்கள் தங்களது விருப்பத்தை சமர்ப்பிப்பதற்கான கடைசி தேதி வரும் ஜூன் மாதம் 8-ம் தேதி ஆகும்.
விருப்பத்தை தெரிவிப்பதற்கான அழைப்பு குறித்த செயல்முறையின் சுருக்கமான விளக்கம்:
இத்திட்டத்தை செயல்படுத்துபவரைத் தேர்ந்தெடுப்பதற்க்கான ஒற்றை நிலை விருப்பத்தை வரவேற்கும் நடைமுறைகளை ஆணையம் ஏற்றுக்கொண்டது.
ஒவ்வொரு நிறுவனமும் ஒரு முன்மொழிவை மட்டும் சமர்ப்பிக்க வேண்டும். அனைத்து முன்மொழிவுகளும் விதிமுறைகளின்படி முன்மொழிவை சமர்பிப்பதற்கான கடைசித் தேதி அல்லது அதற்கு முன் தயாரிக்கப்பட்டு சமர்ப்பிக்கப்பட வேண்டும். இது தொடர்பான கூடுதல் தகவல்கள், ஏதேனும் கேள்விகள் அல்லது கோரிக்கைகள் ஆணையத்திடம் சமர்ப்பிக்கப்பட வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816668
----
(Visitor Counter : 105
பாதுகாப்பு அமைச்சகம்
உயர்தர இலகுரக ஹெலிகாப்டர்கள் எம்கே-III இந்திய கடலோரக் காவல் படையில் சேர்ப்பு
பிரதமர் திரு நரேந்திர மோடியின் தற்சார்பு இந்தியா என்ற தொலைநோக்குப் பார்வைக்கு இணங்க, பாதுகாப்புச் செயலாளர் டாக்டர் அஜய்குமார், உயர்தர இலகுரக ஹெலிகாப்டர்கள் எம்கே-III-ஐ இந்திய கடலோரக் காவல் படையில் இன்று சேர்த்தார்.
உள்நாட்டிலேயே தயாரிக்கப்பட்ட இந்த நவீன ஹெலிகாப்டர்களை பெங்களூரில் உள்ள இந்துஸ்தான் ஏரோநாட்டிக்ஸ் நிறுவனம் உருவாக்கியுள்ளது.
நமது பிரதமரின் தொலைநோக்குப் பார்வையான மேக் இன் இந்தியா திட்டத்தை வலுப்படுத்தும் வகையில், சோதனையான தருணத்தில் இந்த ஹெலிகாப்டர்களை பணியில் ஈடுபடுத்தும் இந்திய கடலோரக் காவல்படை மற்றும் ஹிந்துஸ்தான் ஏரோநாட்டிக்ஸ் நிறுவனத்தின் விடாமுயற்சியை டாக்டர் அஜய்குமார் தமது உரையின்போது பாராட்டினார். இந்த உயர்தர இலகு ரக ஹெலிகாப்டர்கள், இந்திய கடலோரக் காவல்படையின் அனைத்துவிதமான நடவடிக்கைகளிலும் ஈடுபடவிருப்பதாக அவர் குறிப்பிட்டார். மத்திய அரசின் டிஜிட்டல் இந்தியா திட்டத்தை ஊக்குவிக்கும் வகையில், கொவிட்- 19 நெறிமுறைகளைப் பின்பற்றி காணொலி வாயிலாக இந்த நிகழ்ச்சி நடைபெற்றது.
16 எம்கே-III ஹெலிகாப்டர்கள் சென்னை, புவனேஸ்வர், கொச்சி மற்றும் போர்பந்தரில் உள்ள இந்திய கடலோரக் காவல்படையின் பிரிவில் சேர்க்கப்படும்.
கடலோரக் காவல் படையின் தலைமை இயக்குநர் திரு கே நடராஜன் பேசுகையில், இந்திய கடலோரக் காவல்படை தனது பணியை திறம்பட மேற்கொள்வதற்கு எப்போதும் தயார் நிலையில் இருப்பதாகவும், உயர்தர இலகு ரக ஹெலிகாப்டர்கள் எம்கே-III படையில் இணைக்கப்பட்டிருப்பதன் மூலம் கப்பல் சார்ந்த நடவடிக்கைகள், கண்காணிப்புப் பணிகளில் புதிய மாற்றம் ஏற்படும் என்றும் தெரிவித்தார். விமானங்கள் மற்றும் கப்பல்களுடன் ஒருங்கிணைந்து குறிப்பிட்ட பகுதிகளில் சேவைகளின் திறனை வலுப்படுத்துவதற்காக இந்த ஹெலிகாப்டர்கள் பணியில் அமர்த்தப்படும் என்றும் அவர் தெரிவித்தார்.
ஹிந்துஸ்தான் ஏரோநாட்டிக்ஸ் நிறுவனத்தின் தலைவரும் மேலாண் இயக்குனருமான திரு ஆர் மாதவன், பாதுகாப்பு அமைச்சகத்தின் மூத்த அதிகாரிகள் உள்ளிட்டோர் இந்த நிகழ்ச்சியில் கலந்துக் கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726510
-----
(Visitor Counter : 146
உள்துறை அமைச்சகம்
தப்லிகி ஜமாத் செயல்பாடுகளில் தொடர்புடைய, சுற்றுலா விசாவில் இந்தியாவில் உள்ள 960 வெளிநாட்டவரை, தடுப்புப் பட்டியலில் வைத்தது மத்திய உள்துறை அமைச்சகம், அவர்கள் மீது சட்டரீதியான நடவடிக்கை
மத்திய உள்துறை அமைச்சர் திரு.அமித் ஷாவின் உத்தரவுப்படி, தப்லிகி ஜமாத் செயல்பாடுகளில் தொடர்புடைய, சுற்றுலா விசாவில் இந்தியாவில் உள்ள 960 வெளிநாட்டவரை, மத்திய உள்துறை அமைச்சகம் தடுப்புப் பட்டியலில் வைத்துள்ளது. அவர்கள் மீது சட்டரீதியான நடவடிக்கை எடுக்கவும் உத்தவிடப்பட்டுள்ளது.
சிறுபான்மையினர் நலன் அமைச்சகம்
தரங்கா மலை - அம்பா கோயில் - அபு சாலை புதிய ரயில் பாதைக்கு ஒப்புதல் அளித்த பிரதமர் திரு.நரேந்திர மோடி மற்றும் அவரது அமைச்சரவைக்கு தேசிய சிறுபான்மையினர் ஆணையம் வாழ்த்து தெரிவித்துள்ளது
தேசிய சிறுபான்மையினர் நல ஆணையத்தின் தலைவர் திரு. இக்பால் சிங் லால்புரா மற்றும் ஆணையத்தின் உறுப்பினர்கள், தரங்கா மலை - அம்பா கோயில் - அபு சாலை புதிய ரயில் அமைப்பதற்கு ஒப்புதல் வழங்கிய பிரதமர் திரு.நரேந்திர மோடி மற்றும் அவரது அமைச்சரவைக்கு வாழ்த்துகளை தெரிவித்துள்ளனர்.
குறிப்பாக தரங்கா மலை சமணர்கள் புனித யாத்திரை செல்லும் பகுதியாகும். இதில் சுமார் 19 கோயில்கள் உள்ளன. அதில் ஜினாலயா கோயில் இரண்டாவது தீர்த்தங்கரான பகவான் அஜீத்நாத் தீர்த்தங்கருடையது. இந்த புதிய ரயில் பாதையானது மக்களின் போக்குவரத்தை எளிதாக்குவதுடன் சமண பக்தர்கள் மலையில் உள்ள 19 கோயில்களுக்கு சென்று வழிபட உதவி செய்கிறது.
இந்தியாவில் மிகவும் மதிக்கப்படும், சிறுபான்மையினர் சமூகமான சமண சமூகத்தின் சார்பாக, தேசிய சிறுபான்மையினர் நல ஆணையம், பிரதமரின் இந்த செயலை மிகவும் பாராட்டியுள்ளது. 1930-ஆம் ஆண்டு முதல் போராடி வரும் சமண சமூகத்தின் 100 ஆண்டுகால கோரிக்கையை இது பூர்த்தி செய்துள்ளது.
ரசாயனம் மற்றும் உரங்கள் அமைச்சகம்
குறு,சிறு மற்றும் நடுத்தர மருந்து நிறுவனங்களின் பிரதிநிதிகளை சந்தித்த மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா குறு, சிறு மற்றும் நடுத்தர மருந்து உற்பத்தித் துறையில் சுய ஒழுங்குமுறையின் அவசியம் குறித்து வலியுறுத்தினார்
குறு,சிறு மற்றும் நடுத்தர மருந்து நிறுவனங்களின் பிரதிநிதிகளை இன்று சந்தித்த மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா, சுய ஒழுங்குமுறை மூலம் சிறந்த உற்பத்தி நடைமுறையையொட்டி, தரமான மருந்துகளை விரைவாக விநியோகிக்க தயாராகயிருப்பது, குறு, சிறு மற்றும் நடுத்தர மருந்து உற்பத்தி நிறுவனங்களுக்கு முக்கியமானது என்று கூறினார்.
குறு, சிறு மற்றும் நடுத்தர மருந்து உற்பத்தித் துறையில் சுய ஒழுங்குமுறையின் அவசியம் குறித்து வலியுறுத்திய மத்திய அமைச்சர், உலகின் மருந்தகம் இந்தியா, என்ற நிலையை பராமரிப்பது முக்கியம் என்று சுட்டிக்காட்டினார். நமது தரமான உற்பத்திப்பொருட்களால் மருந்து உற்பத்தித் துறையில் சர்வதேச அளவில் நமது நாடு திகழ்வதாக அவர் தெரிவித்தார். பொருட்களின் மதிப்பு மற்றும் தரத்தை வலுப்படுத்துவதை உறுதி செய்வதற்கான அனைத்து நடவடிக்கைகளையும் நாம் மேற்கொள்ள வேண்டும் என்று அவர் வலியுறுத்தினார்.
போலியான மருந்துகளை தயாரிக்கும் அனைத்து மருந்து உற்பத்தி நிறுவனங்கள் மீது கடும் நடவடிக்கை எடுக்க வேண்டும் என்றும், இந்திய மருந்து கட்டுப்பாட்டுத் தலைமை இயக்குநரகத்துக்கு அறிவுறுத்தினார். இந்தியாவில் தயாரிக்கப்படும் தரமான மருந்துகளுடன், எந்தவொரு சமரசமும் கிடையாது என்று அவர் கூறினார். மருந்து உற்பத்தி நிறுவனங்களை ஆய்வு செய்ய சிறப்புப்படைகள் உருவாக்கப்பட்டு, கடும் நடவடிக்கைகள் எடுக்கப்பட்டுள்ளதாகவும், அவர் தெரிவித்தார்.
மருந்து உற்பத்தியில் உயர் தரத்தை உறுதி செய்யும் வகையில், ஒழுங்குமுறை அதிகாரிகள் 137 நிறுவனங்களில் மேற்கொண்ட ஆய்வில், 105 நிறுவனங்கள் மீது நடவடிக்கை எடுக்கப்பட்டுள்ளதாகக் கூறினார். 31 நிறுவனங்களில் உற்பத்தி தடைசெய்யப்பட்டு, 50 நிறுவனங்களில் உற்பத்திக்கான உரிமம், ரத்து செய்யப்பட்டும், நிறுத்தி வைக்கப்பட்டும் உள்ளதாக டாக்டர் மன்சுக் மாண்டவியா கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்; https://pib.gov.in/PressReleasePage.aspx?PRID=1938647
குடியரசுத் துணைத் தலைவர் செயலகம்
மிசோரமில் பாலம் இடிந்து விழுந்ததில் ஏற்பட்ட உயிரிழப்புகளுக்கு குடியரசு துணைத்தலைவர் இரங்கல்
மிசோரமில் பாலம் இடிந்து விழுந்ததில் ஏற்பட்ட உயிரிழப்புகளுக்கு குடியரசு துணைத்தலைவர் திரு. ஜக்தீப் தன்கர் இரங்கல் தெரிவித்துள்ளார்.
இது தொடர்பாக எக்ஸ் சமூக வலைதளத்தில் குடியரசு துணைத்தலைவர் வெளியிட்டுள்ள பதிவில் கூறியிருப்பதாவது:
“மிசோரமில் பாலம் இடிந்து விழுந்ததில் ஏற்பட்ட உயிரிழப்புகள் மிகுந்த வருத்தமளிக்கிறது. பாதிக்கப்பட்டவர்கள், காயமடைந்தவர்கள் மற்றும் அவர்களின் குடும்பத்தினருடன் எனது எண்ணங்கள் உள்ளன. மீட்புப் பணிகள் நடைபெற்று வரும் நிலையில் விபத்தில் சிக்கியுள்ளவர்களின் பாதுகாப்புக்காக பிரார்த்திக்கிறேன்."
அறிவியல் மற்றும் தொழில்நுட்பத்துறை
உயிரி தொழில்நுட்பத் துறையில் நிலுவையில் உள்ள குறைகளை தீர்ப்பதற்கான சிறப்பு பிரச்சாரம்
மத்திய அறிவியல் மற்றும் தொழில்நுட்ப அமைச்சகத்தின் கீழ் இயங்கும் உயிரி தொழில்நுட்பத் துறை, அக்டோபர் 2 முதல் 31 வரை ‘நிலுவையில் உள்ள குறைகளை தீர்ப்பதற்கான சிறப்பு பிரச்சாரத்தை' மேற்கொண்டு வருகிறது. துறை அலுவலகம் மற்றும் அதனுடன் தொடர்புள்ள இடங்கள், துறையின் கீழ் இயங்கும் தன்னாட்சி நிறுவனங்கள் மற்றும் பொதுத்துறை நிறுவனங்களிலும் தூய்மை பணிகள் நடைபெற்று வருகின்றன. 15 தன்னாட்சி நிறுவனங்கள் மற்றும் 2 பொதுத்துறை நிறுவனங்கள் உட்பட 17 இடங்களில் இந்த பிரச்சாரம் மேற்கொள்ளப்பட்டு வருகிறது.
இரண்டாவது கட்ட நிலுவையில் உள்ள குறைகளை தீர்ப்பதற்கான சிறப்பு பிரச்சார தளத்தில் தூய்மை பணிகளுக்கு முன்பு/ பின்பு என 8 தொகுப்புகளில் புகைப்படங்கள் பதிவேற்றம் செய்யப்பட்டுள்ளன. 28000 சதுர அடி இடம் காலி செய்யப்பட்டுள்ளது. இது தவிர, தேவையற்ற பொருட்களை அப்புறப்படுத்தியதன் வாயிலாக ரூ. 23.5 லட்சம் வருவாய் ஈட்டப்பட்டுள்ளது.
தகவல் மற்றும் ஒலிபரப்பு அமைச்சகம்
53வது இந்திய சர்வதேச திரைப்பட விழாவிற்கு  பிரதமர் வாழ்த்து
"கோவாவில் ஒன்றுகூடும் இந்த சிறிய சித்திர உலகில் நடைபெறும் நிகழ்வுகள் கலை உலகின் மீது ஆழமான புரிதலை எளிதாக்கி, புதியவற்றை கற்க வழிவகுக்கும் "
இந்திய சர்வதேச திரைப்பட விழா  கலைத்துறையால் ஒன்றுபட்ட பல்வேறு நாடுகள் மற்றும் சமூகங்களைச் சேர்ந்த பிரதிநிதிகளுக்கு இடையே, ஒரு ஊக்கமளிக்கும் ஒருங்கிணைப்பை ஊக்குவிக்கிறது, என்று பிரதமர் திரு நரேந்திர மோடி கூறியுள்ளார். ஐஎப்எப்ஐ இந்தியாவின் மிகப் பெரிய திரைப்பட விழா என்று விவரித்த பிரதமர், " கோவாவில் ஒன்றுகூடும் இந்த சிறிய சித்திர உலகில் நடைபெறும் நிகழ்வுகள் கலை உலகின் மீது ஆழமான புரிதலை எளிதாக்கி, புதியவற்றை கற்க வழிவகுக்கும்" என்று நம்பிக்கை தெரிவித்தார்.
இது குறித்து பிரதமர் வெளியிட்டுள்ள வாழ்த்து செய்தியில், ஐஎப்எப்ஐ மற்றும் இந்திய சினிமா ஆகியவை உலக அரங்கில் தனக்கென ஒரு முக்கிய இடத்தைப் பிடித்துள்ளன, என்றார். "வெவ்வேறு இந்திய மொழிகளில் உள்ள திரைப்படங்கள் பெரிய அளவிலான சர்வதேச பார்வையாளர்களை சென்றடைகின்றன மற்றும் உலகம் முழுவதும் பெருமளவில் பாராட்டப்படுகின்றன.", என்று கூறினார்.
சமூக இயக்கவியலை பிரதிபலிப்பது மற்றும் அதனை வடிவமைப்பதில் சினிமாவின் பங்கு பற்றிய தனது எண்ணங்களையும் பிரதமர் பகிர்ந்துள்ளார். “ஒரு நூற்றாண்டுக்கும் மேலாக, உலகம் முழுவதும் உள்ள மக்களின் கற்பனையை சினிமா ஆட்கொண்டு வருகிறது. சினிமா நம் காலத்தின் சமூக இயக்கவியலைப் பிரதிபலிக்கிறது மற்றும் அதை வடிவமைக்கிறது”, என்றார்.
சமூக மாற்றத்தை கொண்டு வருவதில் திரைப்படங்களின் பங்கு, நம் நாட்டின் பாரம்பரிய வரலாறு மற்றும் கதை சொல்லும் கலை பற்றி பிரதமர் குறிப்பிட்டார். “திரைப்படங்கள் பல்வேறு தடைகளைத் தாண்டி, பார்வையாளர்களுடன் உணர்வுப்பூர்வமான தொடர்பை ஏற்படுத்துவதற்கான தனித்துவமான திறன் கொண்டது. திரைப்படங்கள் தனது கதைசொல்லல் புலமை மூலம் மக்களை மகிழ்வித்து, கல்வி கற்பித்து, ஊக்குவிக்கின்றன. சமூக மாற்றத்தின் வழித்தடமாக மாறுவதில் திரைப்படங்களின் செயல்திறன் மிக்க தாக்கங்கள் உண்மையில் ஈடு இணையற்றது. இந்தியா ஒரு முழுமையான, மாறுபட்ட கலாச்சாரப் பண்புகளால் ஆசீர்வதிக்கப்பட்டுள்ளது. அதாவது அது நவீன அமைப்புடன் கூடிய பாரம்பரியத்தின் சிறந்த கலவையாகும். உரைநடை, கவிதை, இசை, நடனம், மேடை கலை நிகழ்ச்சிகள், நாடகங்கள் முதல் சினிமா வரை பல்வேறு இந்திய மொழிகளில் கதை சொல்லும் வரலாறும், அதன் கலைத்திறனும், நமது சிறந்த சமூக-கலாச்சார பாரம்பரியத்தைக் கொண்டாட உதவுகிறது.
இந்தத் திருவிழாவிற்கு கோவா தான் சரியான இடம் என்றும், விழாப் பிரதிநிதிகள் தங்களது புத்தம், புதிய சிந்தனைகள் மூலம் திரைப்படங்கள் மிகப்பெரிய அளவில் பார்வையாளர்களை சென்றடையும். "அதன் அழகிய, இயற்கையான சூழல் மற்றும் சிறந்த கலாச்சாரம், கோவாவில் ஐஎப்எப்ஐ விழாவை நடத்துவதற்கான சரியான பின்னணியை வழங்குகிறது. கோவா, பங்கேற்பாளர்களின் ஆக்கப்பூர்வமான கற்பனையைத் தூண்டும் என்று நான் உறுதியாக நம்புகிறேன். மேலும் வளர்ந்து வரும் புத்தம் புதிய பார்வையாளர்களுக்கு சினிமா அதன் எல்லையை விரிவுபடுத்த உதவும் புதிய யோசனைகளைக் கொண்டு வர அவர்களை ஊக்குவிக்கும்" என்று கூறினார்.
53வது ஐஎப்எப்ஐ மாபெரும் வெற்றியடைய பிரதமர் வாழ்த்து தெரிவித்தார்.
எரிசக்தி அமைச்சகம்
மாநில எரிசக்தி திறன் குறியீடு 2021-22-ல் முன்னணி மாநிலங்களாக ஆந்திரப்பிரதேசம், கர்நாடகா, கேரளா, ராஜஸ்தான் மற்றும் தெலங்கானா மாநிலங்கள் திகழ்கின்றன
மாநில எரிசக்தி திறன் குறியீடு 2021-22-ன் அறிக்கையை மத்திய மின்துறை, புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் இன்று வெளியிட்டார். புதுதில்லியில் நடைபெற்ற மறு ஆய்வு, திட்டமிடல் மற்றும் கண்காணிப்பு கூட்டத்தில் இது வெளியிடப்பட்டது.
மாநில எரிசக்தி திறன் குறியீடு 2021-22-ல் 60-க்கும் மேற்பட்ட புள்ளிகளுடன் ஆந்திரப்பிரதேசம், கர்நாடகா, கேரளா, ராஜஸ்தான் மற்றும் தெலங்கானா மாநிலங்கள் முன்னணி மாநிலங்களாக திகழ்கின்றன. சாதனையாளர் பிரிவில் 50 முதல் 60 புள்ளிகளுடன் அசாம், ஹரியானா, மகாராஷ்டிரா, பஞ்சாப் மாநிலங்கள் உள்ளன. மாநிலங்களின் பிரிவு சிறந்த செயல்திறன் மிக்க மாநிலங்களாக கர்நாடாகா, ஆந்திரப்பிரதேசம், அசாம், சண்டிகர் மாநிலங்கள் இடம்பெற்றுள்ளன. தெலங்கானா மற்றும் ஆந்திரப்பிரதேச மாநிலங்கள் கடந்த குறியீட்டிலிருந்து மிகவும் மேம்பட்ட மாநிலங்களாக உள்ளன.
பிரதமர் அலுவலகம்
முன்னாள் பிரதமர் திருமதி இந்திரா காந்தியின் நினைவு நாளில் பிரதமர் அஞ்சலி
முன்னாள் பிரதமர் திருமதி இந்திரா காந்தியின் நினைவு நாளான இன்று, பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
"முன்னாள் பிரதமர் திருமதி இந்திரா காந்தியின் நினைவு நாளான இன்று நான் அவருக்கு எனது அஞ்சலியை செலுத்துகிறேன்", என்று பிரதமர் தமது செய்தியில் குறிப்பிட்டுள்ளார்.
-----
(
ஆயுஷ்
பாரம்பரிய மருத்துவம் குறித்த முதலாவது உலகளாவிய உச்சி மாநாட்டில் 75-க்கும் மேற்பட்ட நாடுகள் பங்கேற்றுள்ளன
பாரம்பரிய மருத்துவத்திற்கு உரிய அங்கீகாரம் கிடைத்துள்ளது: திரு சர்பானந்த் சோனோவால்
குஜராத்தின் காந்திநகரில் ஜி 20 சுகாதார அமைச்சர்கள் கூட்டத்துடன் பாரம்பரிய மருத்துவம் குறித்த முதலாவது உலக சுகாதார அமைப்பின் உலகளாவிய உச்சி மாநாடு இன்று தொடங்கியது. இந்நிகழ்ச்சியில் உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதானம் கெப்ரேயஸ் மற்றும் மத்திய ஆயுஷ் அமைச்சர் திரு சர்பானந்தா சோனோவால், மத்திய சுகாதார மற்றும் குடும்ப நலத்துறை அமைச்சர் டாக்டர் மன்சுக் மாண்டவியா ஆகியோர் ஆயுர்வேதத்தின் கடவுளான தன்வந்திரிக்கு அர்ப்பணிக்கப்பட்ட மங்களகரமான பாடல்களுடன் குத்து விளக்கை ஏற்ற அழைக்கப்பட்டனர்.
குஜராத் முதலமைச்சர் திரு பூபேந்திர ரஜினிகாந்த் படேல், மத்திய ஆயுஷ் இணை அமைச்சர் டாக்டர் முஞ்ச்பாரா மகேந்திரபாய் கலுபாய் மற்றும் உலக சுகாதார அமைப்பின் மூத்த பிரதிநிதிகள் இந்த நிகழ்வில் கலந்து கொண்டனர் .
தொடக்க உரையாற்றிய டாக்டர் டெட்ரோஸ் அதானம், "பாரம்பரிய மருத்துவம் மனிதநேயத்தைப் போலவே பழமையானது என்று கூறினார். இருப்பினும், இது கடந்த கால பழக்கம் மட்டுமல்லாமல், இது இன்றும் சமூகங்கள் மற்றும் கலாச்சாரங்களில் வளர்ந்து வரும் பழக்கத்தைக் கொண்டுள்ளதாக அவர் குறிப்பிட்டார். மத்திய அரசின் ஆயுஷ்மான் பாரத் திட்டத்தைப் பாராட்டிய அவர், நாட்டின் மருத்துவ முறையைப் பாராட்டினார். கிராமப்புறங்களில் ஆரம்ப சுகாதாரத்தில் பாரம்பரிய மருத்துவத்தின் தடையற்ற ஒருங்கிணைப்பை டாக்டர் டெட்ரோஸ் குறிப்பிட்டார்.
கூட்டத்தில் உரையாற்றிய திரு சர்பானந்தா சோனோவால், வரலாற்று சிறப்புமிக்க உலக சுகாதார அமைப்பின் பாரம்பரிய மருத்துவம் உலகளாவிய உச்சிமாநாட்டின் முடிவு எதிர்கால ஜி 20 நாடுகளின் ஒரு பிரத்யேக அமைப்புக்கான பரிந்துரைகளை முன்மொழிய உதவும் என்று கூறினார். மத்திய அரசின் ஒருங்கிணைந்த அணுகுமுறையின் விளைவாக அனைத்து எய்ம்ஸ் மருத்துவமனைகளிலும் பிரத்யேக ஆயுஷ் துறைகள் நிறுவப்படுகின்றன என்பதை அவர் கூட்டத்தில் நினைவூட்டினார்.
பிரதமர் திரு. நரேந்திர மோடி, ஆயுஷின் செயல்திறனைப் பற்றி தெளிவான பார்வையைக் கொண்டிருந்ததால்தான் இவை அனைத்தும் நிகழ்ந்துள்ளன என்றும், இந்தியா மற்றும் உலக மக்களின் நலனுக்காக ஆயுஷ் அமைச்சகத்திற்கு அனைத்து விதமான ஊக்கத்தையும் வழங்குவதற்கான முயற்சிகளை அவர் வலுவாக ஆதரித்தார் என்றும் அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 145.44 கோடி தடுப்பூசி டோஸ்கள் செலுப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,22,801
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.35 சதவீதமாக உள்ளது. குணமடைந்தோர் விகிதம் தற்போது 98.27 சதவீதம்;
கடந்த 24 மணி நேரத்தில் 9,249 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,84,561 என அதிகரித்துள்ளது. கடந்த 24 மணி நேரத்தில் 27,553 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.55%
வாராந்திர பாதிப்பு விகிதம் 1.35% ஆகும்.
இதுவரை மொத்தம் 68.00 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 24 மாநிலங்களில் கொவிட்-19- ன் உருமாறிய ஒமிக்ரான் தொற்று 1525 பேரிடம் கண்டறியப்பட்டுள்ளது. இவர்களில் 560 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 460 பேருக்கும், தில்லியில் 351 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 180 பேரும் குணமடைந்துள்ளனர். தமிழ்நாட்டில் 117 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 74 பேர்.
மேலும் தகவல்களுக்கு, ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1786881
(Visitor Counter : 153
PIB Headquarters
கொவிட்-19 - பிஐபி செய்தித் தொகுப்பு
03.06.2020
- ரசாயனம் மற்றும் உரங்கள் அமைச்சகம்
- உள்நாட்டு விமானப் போக்குவரத்து அமைச்சகம்
- வணிகம் மற்றும் தொழில்துறை அமைச்சகம்
- சுற்றுச்சூழல் மற்றும் வனத்துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- புதிய மற்றும் புதுப்பிக்கத்தக்க எரிசக்தி அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- கப்பல் போக்குவரத்து அமைச்சகம்
(
பாதுகாப்பு அமைச்சகம்
கடற்படைத் தளபதிகளின் மாநாடு 23/1
2023-ம் ஆண்டுக்கான கடற்படைத் தளபதிகள் மாநாட்டின் முதல் கட்டம் 2023 மார்ச் 6-ம் தேதி தொடங்கவுள்ளது. இந்த மாநாடு கடற்படைத் தளபதிகள் மட்டத்தில் ராணுவ-பாதுகாப்பு உத்தி போன்ற முக்கிய விஷயங்களைப் பற்றி கலந்துரையாடுவதற்கும், அரசின் மூத்த அதிகாரிகளுடன் உரையாடுவதற்கும் ஒரு தளமாக செயல்படுகிறது.
இந்த ஆண்டு நடைபெறும் மாநாட்டில் புதுமை யாதெனில், கமாண்டர்கள் மாநாட்டின் முதல் கட்டம் கடலில், நாட்டின் முதல் உள்நாட்டு விமானம் தாங்கிக் கப்பலான ஐஎன்எஸ் விக்ராந்தில் நடைபெறவுள்ளது.
மாநாட்டின் தொடக்க நாளில், மத்திய பாதுகாப்புத்துறை அமைச்சர் ராஜ்நாத் சிங், ஐஎன்எஸ் விக்ராந்தில் கடற்படைத் தளபதிகளுடன் உரையாற்றுகிறார். அடுத்தடுத்த நாட்களில் முப்படைகளின் தலைமைத் தளபதி மற்றும் ராணுவம், விமானப்படை, கடற்படைத் தளபதிகளுடன் முப்படைகளின் ஒருங்கிணைப்பு மற்றும் சேவையை மேம்படுத்துவதற்கான வழிகள் குறித்து உரையாடவுள்ளனர்.
கடற்படைத் தலைமை தளபதி மற்ற கடற்படைத் தளபதிகளுடன் இணைந்து கடந்த ஆறு மாதங்களில் இந்தியக் கடற்படையால் மேற்கொள்ளப்பட்ட முக்கிய செயல்பாடுகள், உற்பத்தி செய்யப்பட்டத் தளவாடங்கள், மனிதவள மேம்பாடு, பயிற்சி மற்றும் நிர்வாகச் செயல்பாடுகளை மதிப்பாய்வு செய்வதோடு, எதிர்காலத் திட்டங்கள் குறித்து ஆலோசிப்பார். . இந்த மாநாட்டின் போது, நவம்பர் 22-ம் தேதி இந்தியக் கடற்படையில் செயல்படுத்தப்பட்ட ‘அக்னிபாதை திட்டம்’ குறித்த தகவல் கடற்படைத் தளபதிகளுக்கு வழங்கப்படும்.
இந்தியாவின் வளர்ந்து வரும் கடல்சார் நலன்களுக்கு ஏற்ப பல ஆண்டுகளாக கடற்படை அதன் செயல்பாடுகளில் குறிப்பிடத்தக்க வளர்ச்சியை கண்டுள்ளது. இந்தியக் கடற்படையானது, போருக்குத் தயாரான, நம்பகமான, ஒருங்கிணைந்த படையாக இருப்பதில் கவனம் செலுத்துகிறது.
மத்திய அமைச்சரவை
ப்ரிக்ஸ் நாடுகளுக்கு இடையே உடற்பயிற்சி, விளையாட்டுத் துறைகளில் ஒத்துழைப்புக்கான புரிந்துணர்வு ஒப்பந்தம் : மத்திய அமைச்சரவை அனுமதி
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உடற்பயிற்சி, விளையாட்டுத் துறைகளில் ஒத்துழைப்பு குறித்து பிரிக்ஸ் நாடுகளுக்கு இடையேயான புரிந்துணர்வு ஒப்பந்தத்திற்கு அனுமதி வழங்கப்பட்டது.
ஐந்து நாடுகளுக்கு இடையே விளையாட்டுத்துறையில் ஒத்துழைப்பு ஏற்படுவதன் மூலம் விளையாட்டு அறிவியல், விளையாட்டு மருத்துவம், பயிற்சி முறைகள் உள்ளிட்ட பிரிவுகளில் கூடுதல் அறிவு சார்ந்த தகவல்களைப் பெற முடியும். இதன் வாயிலாக சர்வதேசப் போட்டிகளில் நமது விளையாட்டு வீரர்கள் சிறப்பாக செயல்படுவதுடன், பிரிக்ஸ் நாடுகளுக்கிடையேயான உறவும் மேலும் வலுவடையும்.
இந்த புரிந்துணர்வு ஒப்பந்தத்தின் மூலம் ஐந்து நாடுகளின் விளையாட்டு வீரர்களுக்கு கிடைக்கும் பலன்கள் சாதி, மத, இன பாகுபாடின்றி அனைவருக்கும் சமமாக சென்றடையும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675601
தகவல் மற்றும் ஒலிபரப்பு அமைச்சகம்
வாழ்க்கையின் கொள்கைகள் குறித்து பேசும் நேரம் இது, வெகு சிலரே இத்தகைய வாழ்க்கையை வாழ்கிறார்கள்: ‘‘மகாநந்தா’ இயக்குனர் அரிந்தம் சில்
“நாம் போராடுவது அனைத்தும் உண்மையான இந்திய மக்களுக்காகத்தான். நாட்டின் ஜனாதிபதி யார்? கொல்கத்தா அல்லது மும்பை எங்கே உள்ளது? என்று அவர்களுக்குத் தெரியாது. ஆனால் இவர்கள்தான் இந்தியாவின் உண்மையான மக்கள்”. இந்த வார்த்தைகளை கூறிய எழுத்தாளர்-சமூக ஆர்வலர் மஹாஸ்வேதா தேவியின் வாழ்க்கை வரலாற்றை பிரதிபலிக்கும் திரைப்படம் ‘மகாநந்தா’. இந்திய சர்வதேச திரைப்பட விழாவின் 53வது பதிப்பில் இந்தியன் பனோரமா - ஃபீச்சர் ஃபிலிம் பிரிவில் இடம்பெற்றுள்ள பெங்காலி திரைப்படம், விழாப் பிரதிநிதிகளுக்கு திரையிடப்பட்டது.
இன்று கோவாவில் நடைபெற்ற டேபிள் டாக்ஸ்/பத்திரிக்கையாளர் அமர்சில் விழாப் பிரதிநிதிகள் மத்தியில் உரையாற்றிய இயக்குநர் அரிந்தம் சில், இந்தச் சிக்கலான காலத்தில் இந்த ஒரு விஷயத்தை நோக்கி பயணிப்பது எவ்வளவு முக்கியமானது என்பதை எடுத்துக்கூறினார். “வாழ்க்கையின் கொள்கைகளைப் பற்றி பேச வேண்டிய நேரம் இது, ஏனெனில் இன்று மிகக் குறைவான மக்களே கொள்கைகளின் அடிப்படையில் வாழ்க்கையை நடத்துகிறார்கள். கொள்கைகளின் அடிப்படையில் வாழ்ந்த ஒரு சிலரில் மஹாஸ்வேதா தேவியும் ஒருவர். கொள்கைகளின்படி வாழ நம் குழந்தைகளுக்கு கற்றுக்கொடுக்கும் நேரம் இது என்று நான் உணர்கிறேன்.” என்று கூறினார்.
இப்படத்தின் இசையமைப்பாளர் பண்டிட் பிக்ரம் கோஸ், நேற்று சங்கீத நாடக அகாடமி விருது பெற்றார். டேபிள் டாக்ஸ் அமர்வில் அரிந்தம் சில் உடன் இணைந்த கலைஞர், இந்தத் படம் இசை ரீதியாக ஒரு சவாலான வேலை என்று தெரிவித்தார். “படத்தில் தொடர்ந்து அச்சுறுத்தல் உள்ளது. சோகம், மரணம், துக்கம் என அவர் வாழ்க்கையில் ஏற்படும் எதிர்பாராத அச்சுறுத்தல் ஆகும்.” என்று கூறினார். இந்த அச்சுறுத்தலை வெளிக்கொணர முற்றிலும் பழங்குடி இசை பின்னணி இசையாக பயன்படுத்தப்பட்டுள்ளது, என்று இசையமைப்பாளர் விளக்குகிறார்.
30 வயது முதல் 75 வயது வரை உள்ள மகாஸ்வேதா தேவியாக நடித்த கதாநாயிகி கார்கி ராய்சௌத்ரி, பல செயற்கை தொழில்நுட்பம் மற்றும் ஒப்பனை மூலம் மகாஸ்வேதா தேவியாக தான் நடித்ததை மிகவும் ரசித்ததாக கூறினார்.
வணிகம் மற்றும் தொழில்துறை அமைச்சகம்
வர்த்தகத்துறையினர்நிலையான, பசுமை வழியில் வர்த்தக நடவடிக்கைகளை மேற்கொள்ள வேண்டும் : மத்தியஅமைச்சர் திரு பியூஷ் கோயல்
வர்த்தகத்துறையினர் நிலையான, பசுமை வழியில் வர்த்தக நடவடிக்கைகளை மேற்கொள்ள வேண்டும் என்று மத்திய வர்த்தகம், தொழில்துறை, நுகர்வோர் பாதுகாப்பு, உணவு, பொதுவிநியோம் மற்றும் ஜவுளித்துறை அமைச்சர் திரு பியூஷ் கோயல் கூறியுள்ளார். மேலும், ஜி-20 தலைமையின் கீழ், பி-20 வர்த்தக மன்றத்தின் வாயிலாக அனைவரும் இணைந்து எவ்விதம் செயலாற்றி நிலையான, சமமான எதிர்காலத் தேவைகளை பூர்த்தி செய்யும் நடவடிக்கைகளில் ஈடுபடவேண்டும். காந்திநகரில் இன்று நடைபெற்ற வர்த்தகம் -20 கூட்ட தொடக்கவிழாவில், மத்திய அமைச்சர் பியூஷ் கோயல் கலந்து கொண்டு பேசினார். வர்த்தகம் -20 கூட்டத்தின் மூலம் உலகளாவிய வர்த்தகம் குறித்து ஜி-20 உறுப்புநாடுகள் அனைத்தும் பொருளாதார மேம்பாடு குறித்தும் விவாதிக்கும் ஒரு தளமாகும்.
நேதாஜி சுபாஷ் சந்திரபோசின் பிறந்தநாளையொட்டி அவருக்கு மரியாதை செலுத்திய பிறகு பேசிய மத்திய அமைச்சர் திரு பியூஷ்கோயல், நமது சுதந்திரப் போராட்டத்தை சிறப்பாக வழிநடத்தி சென்றவர்களில் ஒருவராவார். நம் நாட்டில் உள்ள ஒவ்வொருவரும் நாட்டின் வளர்ச்சிக்கு தங்களது பங்களிப்பை வழங்குவார்கள் என்ற நேதாஜியின் தொலைநோக்குப் பார்வையை மத்திய அமைச்சர் குறிப்பிட்டார்.
பிரதமர் திரு நரேந்திர மோடியின் தொலைநோக்குப் பார்வையான வசுதைவ குடும்பகத்தின் கீழ் அமைதி, பேச்சுவார்த்தை, முறையான ஒட்டுமொத்த வளர்ச்சி, மனிதநேய அணுகுமுறை போன்றவைகளை பாராட்டிப் பேசிய மத்திய அமைச்சர் பியூஷ் கோயல், காலநிலை மாற்றம், டிஜிட்டல் முறையிலான பொது உள்கட்டமைப்பு வசதிகள் போன்ற எல்லா துறைகளிலும் உலக அளவில் இந்தியா பொறுப்பு மிக்க வகையில் செயல்பட்டுக் கொண்டிருக்கிறது என்றார். மகாத்மா காந்தியின் பொன்மொழிகளை மேற்கோள் காட்டிய மத்திய அமைச்சர், வருங்கால சமூகத்தினர் வாழ்வதற்கு ஏற்ற சூழல் கொண்ட உலகத்தை உருவாக்கித் தரவேண்டிய பொறுப்பு நம்மிடம் இருப்பதாக அவர் தெரிவித்தார். நிலையான வளர்ச்சியில் என்றுமே இந்தியா முனைப்போடு செயல்பட்டு வருவதாக அமைச்சர் கூறினார். கடந்த 3 தசாப்தத்தில் இந்தியா 12 முறை பொருளாதார வளர்ச்சிப் பெற்றிருப்பது குறிப்பிடத்தக்கது. நமது பிரதமர் திரு மோடி, உள்கட்டமைப்பில் முதலீடு, ஒற்றுமை, ஒட்டுமொத்த வளர்ச்சி மற்றும் சர்வதேச பார்வை போன்றவைகள் மூலம் இந்திய பொருளாதாரத்தை வளர்ச்சிப் பாதையில் கொண்டு செல்கிறார் என்று கூறினார்.
-----
AP/GS/KPG/KRS
(Visitor Counter : 125
நிதி அமைச்சகம்
11 மாநிலங்களின் நகர்ப்புற உள்ளாட்சி அமைப்புகளுக்கு ரூ.2,427 கோடி மானியம்: மத்திய அரசு வழங்கியது
11 மாநிலங்களின் நகர்ப்புற உள்ளாட்சி அமைப்புகளுக்கு, மத்திய நிதியமைச்சகத்தின் செலவினத்துறை இன்று ரூ.2,427 கோடி வழங்கியது. 2021-22ம் ஆண்டுக்கான இணைப்பு மானியத்தின் முதல் தவணை தொகை வழங்கப்பட்டுள்ளது. கன்டோன்மென்ட் வாரியம் உட்பட மில்லியனுக்கு மேற்பட்டோர் அல்லாத  நகரங்களுக்கு இந்த மானியம் வழங்கப்பட்டுள்ளது.
மத்திய அரசு திட்டங்களின் கீழ், சுகாதாரம் மற்றும் குடிநீர் வசதி போன்றவற்றுக்கு மத்திய, மாநில அரசுகள் ஒதுக்கீடு செய்யும் நிதியை விட கூடுதலாக நிதி கிடைப்பதை உறுதி செய்யவும், மக்களுக்கு தரமான சேவைகள் வழங்கவும் இந்த மானியம் வழங்கப்படுகிறது.
இந்த மானியத்தை, மத்திய அரசிடம் இருந்து பெற்ற தேதியிலிருந்து 10 நாட்களுக்குள், நகர்ப்புற உள்ளாட்சி அமைப்புகளுக்கு மாநிலங்கள் வழங்க வேண்டும். 10 நாட்களுக்கு மேல் தாமதம் ஏற்பட்டால், மானியத்தை வட்டியுடன் சேர்த்து மாநில அரசு செலுத்த வேண்டும்.
தமிழகத்துக்கு ரூ.267.90 கோடி மானியத்தை மத்திய அரசு வழங்கியுள்ளது. மற்ற மாநிலங்களுக்கு வழங்கப்பட்ட தொகை விபரங்கள் கீழ்கண்ட இணைப்பில் உள்ளது:
https://pib.gov.in/PressReleasePage.aspx?PRID=1755795